Kop, pens en pooitjies verlief! | SARIE
EEN KEER PER MAAND LOER DIE seekoeie vir 'n paar manne wat in 'n lapa langs die Olifantsrivier digby Groblersdal kuier. Vroue is nie hier welkom nie, pap is die enigste bykos, en 'n knipmes die enigste eetgerei… byna soos by 'n vergadering in die jaar toet, of hoe?
Om 'n asempie lewe in die verveeldheid te stook het Dave 'n paar jaar gelede die Rhodes-skaapkopgilde gestig, en eie aan sy platjie-geaardheid is elke aand met groot seremonie gevier: Das was verpligtend, en kouse verbode; die groetproses het 'n geblêr en 'n stywe skoot "taxi"-snuif en versterkwater behels; daar was Ou ramme en Jong ramme en 'n inisiasieproses…
Soos Piet Wolf kla Hetta ook dit is baie moeite vir min geld, maar sy doen dit vir die liefde van die saak. "Ek het al bejaarde mans met 'n skaapkop voor hulle gesien wat trane in die oë kry en sê: 'Laas in my ouma se kombuis…'"
Jy kan nie sommer net opdaag en hoop om saam te eet nie – nee, jy word genooi. Tussen vyftig en honderd statige mense, regte fynlakenmense, trek Donderdae hier saam: oues, jonges in jeans en rompies, nuuskieriges, afvalverslaafdes…